
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 251 


22 Οκτωβρίου 2001 

Ο αριθμός Π.Δ. 371 δεν χρησιμοποιήθηκε, διότι, υπαιτιότητι του ΥΠΕΠΘ, Π.Δ/γμα αρμοδιότητός του υποβλήθηκε στο 
Εθνικό Τυπογραφείο δύο φορές και ο αριθμός 371 είχε δοθεί στη δεύτερη καταχώρηση του ανωτέρω Π.Δ/τος. 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

372. Τροποποίηση του Π.Δ. 231/98 (Φ.Ε.Κ. Α' 178), σύμ¬ 

φωνα με την Οδηγία 2000/5/ΕΚτης Επιτροπής, που 
αφορά στην τροποποίηση της Οδηγίας 92/51/ΕΟΚ 
του Συμβουλίου των Ευρωπαϊκών Κοινοτήτων. 1 

373. Τροποποίηση του Π.Δ. 165/2000 "Προσαρμογή 
της Ελληνικής Νομοθεσίας με ένα γενικό σύστη¬ 
μα αναγνώρισης των διπλωμάτων τριτοβάθμιας 
εκπαίδευσης που πιστοποιούν επαγγελματική εκ¬ 
παίδευση ελάχιστης διάρκειας τριών ετών, σύμ¬ 


φωνα με την οδηγία 89/48/ΕΟΚ του Συμβουλίου 
των Ευρωπαϊκών Κοινοτήτων" (Α' 149). 2 

374. "Προστασία των ζώων στα εκτροφεία", σε συμ¬ 

μόρφωση προς την οδηγία 98/58/Ε.Κ. του Συμ¬ 
βουλίου και σε εκτέλεση της Απόφασης 2000/ 
50/Ε.Κ. της Επιτροπής. 3 

375. Διορισμός ή πρόσληψη πολιτών της Ευρωπαϊκής 

Ένωσης στο Υπουργείο Τύπου και Μέσων Μαζι¬ 
κής Ενημέρωσης. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 372 
Τροποποίηση του Π.Δ. 231/98 (Φ.Ε.Κ. Α' 178), σύμφωνα 
με την Οδηγία 2000/5/ΕΚ της Επιτροπής, που αφορά 
στην τροποποίηση της Οδηγίας 92/51/ΕΟΚ του Συμ¬ 
βουλίου των Ευρωπαϊκών Κοινοτήτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 του Ν. 1338/1983 
"Εφαρμογή του κοινοτικού δικαίου" (Φ.Ε.Κ. Α' 34), όπως 
αυτές έχουν αντικατασταθεί και τροποποιηθεί αντιστοί- 
χως με το άρθρο 65 του Ν. 1892/1990 (Φ.Ε.Κ. Α' 101) και 
με τα άρθρα 6 παρ. 4 του Ν. 1440/1984 "Συμμετοχή της Ελ¬ 
λάδος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητος Άνθρακος και Χάλυβος 


και του Οργανισμού Εφοδιασμού ΕΙΙΒΑΤΟΜ." (Φ.Ε.Κ. Α' 
70), 7 του Ν. 1775/1988 (Φ.Ε.Κ. Α' 101), 31 του Ν. 2076/ 
1992 (Φ.Ε.Κ. Α' 130), 19 του Ν. 2367/1995 (Φ.Ε.Κ. Α'261) 
και 22του Ν. 2789/2000 (Φ.Ε.Κ. Α'21). 

2. Τις διατάξεις του Ν. 2272/1994 "Κύρωση συνθήκης 
μεταξύ του Βασιλείου του Βελγίου, του Βασιλείου της Δα¬ 
νίας, της Ομοσπονδιακής Δημοκρατίας της Γερμανίας, 
της Ελληνικής Δημοκρατίας, του Βασιλείου της Ισπανίας, 
της Γαλλικής Δημοκρατίας, της Ιρλανδίας, της Ιταλικής 
Δημοκρατίας, του Μεγάλου Δουκάτου του Λουξεμβούρ¬ 
γου, του Βασιλείου των Κάτω Χωρών, της Πορτογαλικής 
Δημοκρατίας, του Ηνωμένου Βασιλείου της Μεγάλης 
Βρετανίας και Βορείου Ιρλανδίας (Κρατών Μελώντης Ευ¬ 
ρωπαϊκής Ένωσης) καιτου Βασιλείου της Νορβηγίας, της 
Δημοκρατίαςτης Αυστρίας, της Δημοκρατίαςτης Φινλαν¬ 
δίας καιτου Βασιλείου της Σουηδίας, σχετικά με την προ¬ 
σχώρηση τους στην Ευρωπαϊκή Ένωση." (Φ.Ε.Κ. Α' 230). 

3. Τη διάταξη του άρθρου 29 Ατού Ν. 1558/1985 (Φ.Ε.Κ. 
Α' 137), όπως αυτό προστέθηκε με το άρθρο 27 του Ν. 
2081/1992 (Φ.Ε.Κ. Α' 154) καιαντικαταστάθηκεαπότο άρ¬ 
θρο 1 παραγρ. 2ατου Ν. 2469/1997 (Φ.Ε.Κ. Α'38). 

4. Το γεγονός ότι από τις διατάξεις του Διατάγματος αυ¬ 
τού δενπροκαλείται δαπάνη σε βάρος του προϋπολογισμού 
του Νομικού Προσώπου Δημοσίου Δικαίου "Οργανισμός Ε¬ 
παγγελματικής Εκπαίδευσης και Κατάρτισης" (Ο.Ε.Ε.Κ.). 

5. Την υπ' αριθμ. 470/2001 γνωμοδότηση του Β'Τμήματος 
Διακοπών του Συμβουλίου της Επικράτειας, μετά από πρό¬ 
ταση των Υπουργών Εθνικής Οικονομίας και Οικονομικών, 
Εσωτερικών Δημόσιας Διοίκησης και Αποκέντρωσης, Ανά¬ 
πτυξης, Περιβάλλοντος, Χωροταξίας και Δημοσίων Έργων, 
Εθνικής Παιδείας και Θρησκευμάτων, Γεωργίας, Εργασίας 
και Κοινωνικών Ασφαλίσεων, Υγείας και Πρόνοιας, Δικαιο¬ 
σύνης, Πολιτισμού, Εμπορικής Ναυτιλίας, Δημόσιας Τάξης 
και Μεταφορών και Επικοινωνιών αποφασίζουμε: 

Άρθρο 1 
Σκοπός 

Σκοπός του παρόντος Προεδρικού Διατάγματος είναι η 
προσαρμογή της ελληνικής νομοθεσίας προς τις διατά- 
ξειςτης Οδηγίας 2000/5/ΕΚτης Επιτροπής των Ευρωπαϊ¬ 
κών Κοινοτήτων, που δημοσιεύθηκε στην ελληνική γλώσ¬ 
σα στην Επίσημη Εφημερίδα των Ευρωπαϊκών Κοινοτή¬ 
των (ΕΈΈ. 054/26.2.2000 σελ. 42) "για την τροποποίηση 

των παραρτημάτων Γ και Δ της Οδηγίας 92/51/ΕΟΚ του 
Συμβουλίου σχετικά με ένα δεύτερο γενικό σύστημα ανα¬ 
γνώρισης της επαγγελματικής εκπαίδευσης, το οποίο συ¬ 
μπληρώνει την Οδηγία 89/48/ΕΟΚ", η οποία ενσωματώ¬ 
θηκε στο εθνικό δίκαιο με το Προεδρικό Διάταγμα 231/98 
(Φ.Ε.Κ. Α' 178) που τροποποιήθηκε με το Προεδρικό Διά¬ 
ταγμα 301/1999 (Φ.Ε.Κ. Α' 275). 

Άρθρο 2 

(Άρθρο 1 της Οδηγίας 2000/5/ΕΚ) 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 373 
Τροποποίηση του Π.Δ. 165/2000 "Προσαρμογή της Ελλη¬ 
νικής Νομοθεσίας με ένα γενικό σύστημα αναγνώρι¬ 
σης των διπλωμάτων τριτοβάθμιας εκπαίδευσης που 
πιστοποιούν επαγγελματική εκπαίδευση ελάχιστης 
διάρκειας τριών ετών, σύμφωνα με την οδηγία 
89/48/ΕΟΚτου Συμβουλίου των Ευρωπαϊκών Κοινοτή¬ 
των" (Α' 149) 


I. Τοπροσαρτώμενο στο άρθρο 19του Προεδρικού Δια¬ 
τάγματος 231/98 παράρτημα Γ τροποποιείται, ως εξής: 

1. Στο σημείο 1 "Παράίατρικός και κοινωνικοπαιδαγωγι- 
κός τομέας" και μετά την αναφορά "στις Κάτω Χώρες - 
βοηθών κτηνιάτρου ("άίθΓΘηαΓίαδείεΙθηΙ")" προστίθεται το 
ακόλουθο κείμενο: 

"στην Αυστρία: 

- ειδική βασική κατάρτιση νοσοκόμων παιδιών και νέων 

- ειδική βασική κατάρτιση νοσοκόμων ψυχιατρικής". 

2. Το πρώτο εδάφιο του σημείου 5 "Εκπαιδεύσεις στο Η¬ 
νωμένο Βασίλειο που γίνονται δεκτές ως "ΝαΙίοηεΙ νο- 
οαίίοηαΙ ΟυαΙίίίοαΙίοπε" ή ως "δσοίίίεΐπ νοσαΐίοηαΐ ΘυαΙίΐί- 
οαΐίοπε" τροποποιείται ως εξής: 

α) διαγράφονται τα ακόλουθα είδη εκπαίδευσης: 

- αναγνωρισμένου κοινωνικού λειτουργού ("ΑρρίΌνθά 
εοααΙ ννοτΙκβΓ - ΜβηΙαΙ Ηθ3ΐ10") 

- ειδικού επί εμπορικών σημάτων ("Τγ30θ γπθγΙκ 39θπΓ) 

β) προστίθεται, ως τελευταία περίπτωση, το είδος εκ¬ 
παίδευσης: 

- τεχνικού ειδικευμένου στη διαχείριση αποβλήτων 
("ΟΘάίίίθά ίΘοΙιπίοβΙΙγ οοπιρθίΘΠΙ ίπ \λ/35(θ πιαπβρθπίθηΐ") 

γ) διαγράφεται η φράση "ή που εγκρίνονται ή αναγνω¬ 
ρίζονται ως ισοδύναμοι από το ΝαΙίοπαΙ ΟουποίΙ Ιογ \/ο- 
03ΐί0Π3ΐ Ωυ3ΐίίίθ3ΐίθΠ3". 

11. Το προσαρτώμενο στο άρθρο 19 του Π ροεδρικού Δια¬ 
τάγματος 231/98 παράρτημα Δ τροποποιείται, ως εξής: 

Στην πρώτη παράγραφο διαγράφεται η φράση "από το 
Ν3ίίοη3ΐ ΟουποίΙ Ιογ νοοΗΐίοηαΙ Ου3ΐίίίθ3ΐίοπ5". 


Άρθρο 3 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
νατίθεται η δημοσίευση και εκτέλεση του παρόντος Δια¬ 
τάγματος. 


Αθήνα, 22 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΝ. ΓΙΑΝΝΙΤΣΗΣ 

ΔΙΚΑΙΟΣΥΝΗΣ 

ΜΙΧ. ΣΤΑΘΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΧΡ. ΠΑΠΟΥΤΣΗΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΑΛ. ΠΑΠΑΔΟΠΟΥΛΟΣ 

ΠΟΛΙΤΙΣΜΟΥ 

ΕΥΑΓΓ. ΒΕΝΙΖΕΛΟΣ 

ΔΗΜΟΣΙΑΣ ΤΑΞΗΣ 

ΜΙΧ. ΧΡΥΣΟΧΟΙΔΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡ. ΒΕΡΕΛΗΣ 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν.1338/1983 "εφαρ¬ 
μογή του κοινοτικού δικαίου" (Α' 34), όπως το άρθρο αυτό 
αντικαταστάθηκε με το άρθρο 65 του Ν. 1892/90 "για τον 
εκσυγχρονισμό καιτην ανάπτυξη και άλλες διατάξεις", και 
του άρθρου 4 του αυτού Ν. 1338/84, όπως τροποποιήθη¬ 
κε μετά άρθρα 6, παράγραφος 4του Ν.1440/1984 "Συμ¬ 
μετοχή της Ελλάδος στο κεφάλαιο, στα αποθεματικά και 
στις προβλέψεις της Ευρωπαϊκής Κοινότητας Άνθρακος 
και Χάλυβος και του Οργανισμού Εφοδιασμού ΕΨ- 
ΒΑΤΟΜ" (Α' 70), 65 του Ν.1892/1990 "για τον εκσυγχρονι¬ 
σμό καιτην ανάπτυξη και άλλες διατάξεις" (Α' 101) και 22 
του Ν. 2789/2000 "Προσαρμογή του Ελληνικού Δικαίου 
προς την οδηγία 98/261/Ε.Κ. του Ευρωπαϊκού Κοινοβου¬ 
λίου και του Συμβουλίου της 19.5.1998 σχετικά με το αμε- 
τάκλητο του διακανονισμού στα συστήματα πληρωμών 
και στα συστήματα διακανονισμού χρηματοπιστωτικών 
μέσων κ.α. διατάξεις" (Α' 21). 

2. Τις διατάξεις του άρθρου 29Ατου νόμου 1558/1985 
"Κυβέρνηση και κυβερνητικά όργανα", όπως αυτό προ¬ 
στέθηκε με το άρθρο 27 του Ν.2081/1992 (Α' 154) "Ρύθμι¬ 
ση του θεσμού των Επιμελητηρίων, τροποποίηση των δια¬ 
τάξεων του Ν. 1712/1987 για τον εκσυγχρονισμό των ε¬ 
παγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις" και αντι- 
καταστάθηκε από το άρθρο 1, παράγραφος 2α του Ν 
2469/1997 (Α' 38) "Περιορισμός και βελτίωση της αποτε- 
λεσματικότητας των κρατικών δαπανών και άλλες διατά¬ 
ξεις". 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

4. Την αριθμ. 341/2001 γνωμοδότηση του Συμβουλίου 
της Επικράτειας, με πρόταση των Υπουργών Εθνικής Οι¬ 
κονομίας, Εθνικής Παιδείας και Θρησκευμάτων, Υγείας 
και Πρόνοιας, αποφασίζουμε: 

Άρθρο 1 

Μετά το πρώτο εδάφιο του άρθρου 3 του Π.Δ. 165/2000 
(Α' 149) προστίθεται εδάφιο, ως εξής: "Στο πεδίο εφαρ¬ 
μογής του παρόντος διατάγματος υπάγονται και τα ε¬ 
παγγέλματα στα οποία αφορούσε η κοινή απόφαση 
Α4/4112/24.7.1992 (Β' 502) των Υπουργών Εθνικής Οικο¬ 
νομίας και Υγείας και Πρόνοιας, όπως τροποποιήθηκε με¬ 
ταγενέστερα, η οποία καταργείται με το άρθρο 4 του πα¬ 
ρόντος". 

Άρθρο 2 

Η παράγραφος 2του άρθρου 8 του Π.Δ. 165/2000 αντι¬ 
καθίσταται ως εξής: 

"2. Εάν το επάγγελμα ρυθμίζεται νομοθετικά στη χώρα 
προέλευσης λόγω της ιδιότητας του μέλους επαγγελμα¬ 
τικής οργάνωσης, κατά τα οριζόμενα στο άρθρο 2 παρ. 4, 
το Συμβούλιο αναγνωρίζει στους Έλληνες υπηκόους και 
στους υπηκόους των άλλων κρατών μελών που αποδει- 
κνύουν ότι είναι μέλη της οργανώσεως αυτής, το δικαίω¬ 
μα να φέρουν τον επαγγελματικό τίτλο ή τη συντομογρα- 
φία που απονέμει η οργάνωση, εφόσον αυτοί δικαιούνται 
να ασκούν το επάγγελμα κατά τους όρους του παρόντος 
διατάγματος". 

Άρθρο 3 

Το άρθρο 10 του Π.Δ. 165/2000 αντικαθίσταται ως εξής: 

1. Συνιστάται στο Υπουργείο Εθνικής Παιδείας και Θρη¬ 
σκευμάτων συλλογικό όργανο υπό την ονομασία "Συμ¬ 
βούλιο αναγνωρίσεως επαγγελματικής ισοτιμίας τίτλων 
τριτοβάθμιας εκπαίδευσης" που έχει την αποφασιστική 
αρμοδιότητα της αναγνώρισης του δικαιώματος ασκήσε- 
ως στην Ελλάδα ορισμένου επαγγέλματος κατά τους ό¬ 
ρους του παρόντος διατάγματος. Στις αρμοδιότητες του 
Συμβουλίου ανήκουν ιδίως: 

α) Η έγκριση εσωτερικού κανονισμού για τη ρύθμιση 
του τρόπου λειτουργίας του και εξέτασης των αιτήσεων 
για αναγνώριση επαγγελματικής ισοτιμίας τίτλων τριτο¬ 
βάθμιας εκπαίδευσης, σύμφωνα με τους όρους του πα¬ 
ρόντος διατάγματος. 

β) Η κρίση κάθε θέματος κρίσιμου για την αναγνώριση 
επαγγελματικής ισοτιμίας και ιδίως του ζητήματος εάν: 

αα) Το εκπαιδευτικό ίδρυμα, στο οποίο πραγματοποίη¬ 
σε την επαγγελματική του εκπαίδευση ο αϊτών, ανήκει 
στην τριτοβάθμια εκπαίδευση. 

ββ) Ο αϊτών διαθέτει την απαραίτητη επαγγελματική 
πείρα, στην περίπτωση που η διάρκεια της εκπαίδευσης 
υπολείπεται κατά ένα τουλάχιστον έτος αυτής που απαι¬ 
τείται στην Ελλάδα για την άσκηση του ίδιου επαγγέλμα¬ 
τος. 

γγ) Απαιτείται η πραγματοποίηση πρακτικής άσκησης 
προσαρμογής στην Ελλάδα ή η υποβολή του αιτούντος 
σε δοκιμασία επάρκειας, καθώς και το περιεχόμενο αυ¬ 
τής, στην περίπτωση που το προσκομιζόμενο αλλοδαπό 
δίπλωμα δεν καλύπτει, από πλευράς τομέων γνώσεων, τις 
επαγγελματικές δραστηριότητες που ασκούνται στην Ελ¬ 
λάδα. 

γ) Η εποπτεία για την εύρυθμη λειτουργία κατά το άρ¬ 
θρο 12, παρ. 1 της υπηρεσίας που υποστηρίζει γραμμα¬ 
τειακά το Συμβούλιο και τις Επιτροπές του. 

δ) Η παρακολούθηση και ο έλεγχος της εμπρόθεσμης 
και ορθής εκτέλεσης από το αρμόδιο όργανο των αποφά- 
σεώντου, στις περιπτώσεις επιβολής δοκιμασίας επάρ¬ 
κειας ή πρακτικής άσκησης προσαρμογής. 

ε) Η έκδοση της πράξης αναγνώρισης του δικαιώματος 
να φέρουν τον επαγγελματικό τίτλο, συνοδευόμενο από 
το νόμιμο ακαδημαϊκό τίτλο, ο οποίος αποκτήθηκε στο 
κράτος μέλος καταγωγής ή προέλευσης και ενδεχομέ¬ 
νως τη σύντμησήτου, στη γλώσσα του κράτους αυτού, σε 
όσους με απόφασή του αναγνωρίσθηκε η επαγγελματική 
ισοτιμία τίτλων τριτοβάθμιας εκπαίδευσης. Ο ακαδημαϊ¬ 
κός τίτλος πρέπει να συνοδεύεται από το όνομα και τον 
τίτλο του εκπαιδευτικού ιδρύματος που τον έχει χορηγή¬ 
σει. 

στ) Η γνωστοποίηση στην Επιτροπή της Ευρωπαϊκής Έ¬ 
νωσης και στα άλλα μέλη των τίτλων που χορηγούνται και 


αναγνωρίζονται στην Ελλάδα ως ισοτίμου επιπέδου προς 
τους τίτλους του άρθρου 4, παρ. 1, περ. β'. 

2. Το Συμβούλιο αποτελούν: 

α) Ο Νομικός Σύμβουλος του Ν.Σ.Κ. στο Υπουργείο Ε¬ 
θνικής Παιδείας και Θρησκευμάτων, ως Πρόεδρος, με α¬ 
ναπληρωτή του άλλο Νομικό Σύμβουλο οριζόμενο με α¬ 
πόφαση του Προέδρου του Ν.Σ.Κ. 

β) Ο Πρόεδρος του Διοικητικού Συμβουλίου του Διαπα- 
νεπιστημιακού Κέντρου Αναγνώρισης Τίτλων Σπουδών 
της Αλλοδαπής (ΔΙΚΑΤΣΑ), με αναπληρωτή του άλλο μέ¬ 
λος του Διοικητικού Συμβουλίου, οριζόμενο με απόφαση 
του Συμβουλίου αυτού. 

γ) Ο Πρόεδρος του Επιστημονικού Συμβουλίου του Ιν¬ 
στιτούτου Τεχνολογικής Εκπαίδευσης (ΙΤΕ), με αναπλη¬ 
ρωτή του άλλο μέλος του Επιστημονικού Συμβουλίου ο¬ 
ριζόμενο με απόφαση του Συμβουλίου αυτού. 

δ) Ένας εκπρόσωπος του κατά περίπτωση αρμόδιου 
για το επάγγελμα Υπουργείου, οριζόμενος με τον ανα¬ 
πληρωτή του από τον οικείο Υπουργό. 

ε) Ένας εκπρόσωπος του Αυτοτελούς Γ ραφείου Νομι¬ 
κών Θεμάτων Ευρωπαϊκής Ένωσης του Υπουργείου Ε¬ 
θνικής Οικονομίας, με ειδικές γνώσεις και εμπειρία του 
κοινοτικού δικαίου, προτεινόμενος με τον αναπληρωτή 
του από τον Υπουργό Εθνικής Οικονομίας. 

στ) Ένας εκπρόσωπος της Διεύθυνσης Ευρωπαϊκής Έ¬ 
νωσης του Υπουργείου Εθνικής Παιδείας και Θρησκευ¬ 
μάτων με ειδικές γνώσεις και εμπειρία στο κοινοτικό δί¬ 
καιο, προτεινόμενος με τον αναπληρωτή του από τον Υ¬ 
πουργό Εθνικής Παιδείας και Θρησκευμάτων. 

ζ) Ένας εκπρόσωπος της κατά περίπτωση οικείας ή 
συγγενούς επαγγελματικής οργανώσεως, προτεινόμε- 
νος με τον αναπληρωτή του από την Επαγγελματική Ορ¬ 
γάνωση. 

η) Δύο ειδικοί επιστήμονες με εμπειρία στον χειρισμό 
θεμάτων αναγνώρισης διπλωμάτων, προτεινόμενοι με 
τους αναπληρωτές τους από τον Υπουργό Εθνικής Παι¬ 
δείας και Θρησκευμάτων. 

θ) Ο προϊστάμενος της Υπηρεσίας του άρθρου 12. 

Οι υπό τα στοιχεία δ' και ζ' εκπρόσωποι καλούνται κάθε 
φορά από τον Πρόεδρο και μετέχουν στο Συμβούλιο ανά¬ 
λογα με την εξεταζόμενη υπόθεση. Κατά την έγκριση του 
εσωτερικού κανονισμού σύμφωνα με την παρ. 1 περ. α' 
του παρόντος άρθρου μετέχουν όλοι οι υπό τα στοιχεία δ' 
και ζ' εκπρόσωποι. 

3. Το Συμβούλιο συγκροτείται με απόφαση του Υπουρ¬ 
γού Εθνικής Παιδείας και Θρησκευμάτων. Με την ίδια α¬ 
πόφαση ορίζεται ως γραμματέας του Συμβουλίου, με τον 
αναπληρωτή του, υπάλληλος της Υπηρεσίας του άρθρου 
12 . 

4. Εάν οι οικείες αρχές και οργανώσεις δεν υποδείξουν 
τον εκπρόσωπό τους εντός ενός μηνός από τη λήψη του 
σχετικού ερωτήματος, το Συμβούλιο μπορεί να συγκρο¬ 
τηθεί και χωρίς τους εκπροσώπους τους. 

5. Η θητεία των μελώντου Συμβουλίου είναι τριετής. 

6. Το Συμβούλιο ευρίσκεται σε απαρτία όταν είναι πα- 
ρόντες η πλειοψηφία των μελών του, μεταξύ των οποίων 
ο πρόεδρος ή ο αναπληρωτής του, και αποφασίζει κατά 
πλειοψηφία. Σε περίπτωση ισοψηφίας υπερισχύει η ψή¬ 
φος του Προέδρου. 

7. Ο Πρόεδρος του Συμβουλίου συντάσσει την ημερή¬ 
σια διάταξη που γνωστοποιείται πριν από τη συνεδρίαση 
στα μέλη του Συμβουλίου. 

8. Εισηγητής ενώπιον του Συμβουλίου ορίζεται από τον 
Προϊστάμενο της Υπηρεσίας του άρθρου 12, για κάθε αί¬ 
τηση, ένας υπάλληλος της Υπηρεσίας αυτής ο οποίος α¬ 
ναπτύσσει την εισήγησή του και αποχωρεί πριν από την 
ψηφοφορία. Σε περίπτωση που έχει γνωμοδοτήσει η Επι¬ 
τροπή της παρ. 12 του παρόντος άρθρου, ο εισηγητής α¬ 
ναπτύσσει και τις γνώμες που διατυπώθηκαν στο σχετικό 
πρακτικό της. 

9. Το Συμβούλιο και ο εισηγητής δύνανται να ζητούν 
πληροφορίες από τις αρμόδιες αρχές της ημεδαπής και 
της αλλοδαπής. 

10. Στις συνεδριάσεις του Συμβουλίου δύνανται κατά 
την κρίση του Προέδρου ή κατόπιν αποφάσεως του Συμ¬ 
βουλίου να παρίστανται πρόσωπα δυνάμενα να παρά¬ 
σχουν σχετικές πληροφορίες. Οι ανωτέρω αποχωρούν 
πριν από την ψηφοφορία. Στις ανωτέρω συνεδριάσεις 
μπορεί να καλείται επίσης ο ενδιαφερόμενος να υποβάλ¬ 
λει γραπτώς ή προφορικώς τις απόψεις του. 

11.0 γραμματέας του Συμβουλίου τηρεί τα πρακτικά 
των συνεδριάσεων που υπογράφονται από τον ίδιο και 
τον Πρόεδρο και μεριμνά για την σύνταξη της αποφάσε¬ 
ως του Συμβουλίου. 

12. Προς υποβοήθηση του έργου του, το Συμβούλιο δύ- 
ναται να συνιστά, όταν το κρίνει αναγκαίο, τριμελείς επι¬ 
τροπές, αποτελούμενες από: 

α) έναν εκπρόσωπο του ΔΙΚΑΤΣΑ ή του ΙΤΕ. Το μέλος 
αυτό δεν δύναται να μετέχει στο Συμβούλιοτηςπαρ. 1 του 
παρόντος άρθρου. 

β) έναν εκπρόσωπο της οικείας ή συγγενούς επαγγελ¬ 
ματικής οργανώσεως, εφόσον αυτή είναι οργανωμένη ως 
νομικό πρόσωπο δημοσίου δικαίου ή, ελλείψει αυτής, από 
έναν εκπρόσωπο της οικείας επαγγελματικής οργανώσε- 
ως οποιοσδήποτε νομικής μορφής. 

γ) έναν υπάλληλο της υπηρεσίας του οικείου Υπουργεί¬ 
ου, η οποία είναι αρμόδια για θέματα άδειας ασκήσεως 
του επαγγέλματος, που προτείνεται από τον Υπουργό. 

Στις εργασίες των τριμελών επιτροπών παρίσταται ά- 
νευ ψήφου ο εισηγητής της υποθέσεως. 

Έργο των επιτροπών είναι η διατύπωση γνώμης επί της 
αιτήσεως, επί της ανάγκης υποβολής του αιτούντος σε 
πρακτική άσκηση προσαρμογής ή δοκιμασία επάρκειας, 
καθώς και επίτου περιεχομένου της πρακτικής ασκήσεως 
προσαρμογής ή της δοκιμασίας επάρκειας. Η γνωμοδό¬ 
τηση της επιτροπής διατυπώνεται στο σχετικό πρακτικό 
που υποβάλλεται από τον εισηγητή στο Συμβούλιο. 

Άρθρο 4 

Από την έναρξη ισχύος του παρόντος, οιαριθ. Α4/4112/ 
1992 (Β' 502), Υ7/οικ.3896/1994 (Β' 399), Υ7/οικ.641 /95 (Β' 
148), Υ7/οικ.5842/95 (Β' 944) κοινές αποφάσεις των Υ¬ 
πουργών Εθνικής Οικονομίας και Υγείας και Πρόνοιας 
που αφορούν εφαρμογή της οδηγίας 89/48 σε επαγγέλ¬ 
ματα Υγείας και Πρόνοιας, καταργούνται. Όλες οι εκκρε¬ 
μείς υποθέσεις ενώπιοντου Συμβουλίου Επαγγελματικών 
Προσόντωντου Υπουργείου Υγείας και Πρόνοιας περιέρ¬ 
χονται στη δικαιοδοσία του "Συμβουλίου αναγνώρισης ε¬ 
παγγελματικής ισοτιμίας τίτλων τριτοβάθμιας εκπαίδευ¬ 
σης" του Π.Δ. 165/2000, ως τροποποιείται με το παρόν 
Προεδρικό Διάταγμα. 

Άρθρο 5 

Η ισχύς του παρόντος αρχίζει από τη δημοσίευσή του 


στην Εφημερίδα της Κυβέρνησης. Στον Υπουργό Εθνικής 
Παιδείας και Θρησκευμάτων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 18 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ 

Γ. ΠΑΠΑΝΤΩΝΙΟΥ Π. ΕΥΘΥΜΙΟΥ 

ΥΓΕΙΑΣ ΚΑΙ ΠΡΟΝΟΙΑΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 374 
"Προστασία των ζώων στα εκτροφεία", σε συμμόρφωση 
προς την οδηγία 98/58/Ε.Κ. του Συμβουλίου και σε ε¬ 
κτέλεση της Απόφασης 2000/50/Ε.Κ. της Επιτροπής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

- Των άρθρων 4 και 5 του Ν. 1338/1983 "Εφαρμογή του 
κοινοτικού δικαίου" (Α’34) όπως αντικαταστάθηκε από το 
άρθρο 6του Ν. 1440/1984 (Α’70) και τροποποιήθηκε με το 
άρθρο 22 του Ν. 2789/2000 (Α’21). 

-Του άρθρου 29 Ατού Ν. 1558/1985 "Κυβέρνηση και Κυ¬ 
βερνητικά όργανα" (Α’ 137) το οποίο προστέθηκε με το άρ¬ 
θρο 27 του Ν. 2081/1992 (ΑΊ54) και αντικαταστάθηκε α¬ 
πό το άρθρο 1 παρ. 2ατου Ν. 2469/1997 (Α’39). 

2. Την Α.Π. 353001/13.4.2000 απόφαση του Πρωθυ¬ 
πουργού και του Υπουργού Γεωργίας "Ανάθεση αρμοδιο¬ 
τήτων στους Υφυπουργούς Ευάγγελο Αργύρη και Φώτη 
Χατζημιχάλη" (Β’566). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

4. Την αριθ. 406 / 2001 γνωμοδότηση του Συμβουλίου 
της Επικράτειας, μετά από πρόταση του Υπουργού Εθνι¬ 
κής Οικονομίας και του Υφυπουργού Γ εωργίας αποφασί¬ 
ζουμε: 

Άρθρο 1 

(άρθρο 1 της οδηγίας 98/58/Ε.Κ.) 

Σκοπός - Πεδίο Εφαρμογής 

1. Με το παρόν διάταγμα θεσπίζονται στοιχειώδεις κανό¬ 
νες για την προστασία των ζώων στα εκτροφεία σε συμ¬ 
μόρφωση με την οδηγία 98/58/Ε.Κ. του Συμβουλίου της 
20ης Ιουλίου 1998 "σχετικά με την προστασία των ζώων στα 
εκτροφεία" (ΕΈ. Αριθ. 1221/23 της 8.8.98) και σε εκτέλεση 
της Απόφασης 2000/50/Ε.Κ. της Επιτροπής της 17/12/1999 
"σχετικά με τις ελάχιστες απαιτήσεις για την επιθεώρηση 
των κτηνοτροφικών μονάδων" (Ε19,25.1.00 σελ. 51) 

2. Το παρόν Π.Δ/γμα δεν εφαρμόζεται: 

- Στα ζώα που ζουν στο φυσικό περιβάλλον 

- Στα ζώα που προορίζονται να συμμετάσχουν σε αγώ¬ 
νες, επιδείξεις, πολιτιστικές ή αθλητικές εκδηλώσεις ή 
δραστηριότητες 

- Στα πειραματόζωα ή τα ζώα των εργαστη ριακών δοκιμών 

- Στα ασπόνδυλα. 

3. Το παρόν Π.Δ/γμα εφαρμόζεται με την επιφύλαξη των 
ειδικών διατάξεων που ισχύουν, και ιδιαίτερατου Π.Δ/τος 
179/98 (Α’ 133) "θέσπιση στοιχειωδών κανόνων για την 
προστασία μόσχων στα εκτροφεία σε συμμόρφωση μετις 
οδηγίες 91/629/Ε.Ο.Κ. και 97/2/Ε.Κ. του Συμβουλίου και ε¬ 
κτέλεση της απόφασης 97/182/Ε.Κ. της Επιτροπής", του 
Π.Δ./τος 139/95 (Α’ 89) "θέσπιση στοιχειωδών κανόνων 
για την προστασία των χοίρων στις εκτροφές σε συ μμόρ- 
φωση με την οδηγία 91 /630/Ε.Ο. Κ." και της υπουργικής α¬ 
πόφασης αριθ. 361986/87 (Β’ 638) "Ελάχιστες προδια¬ 
γραφές για την προστασία ωοπαραγωγών ορνίθων" 

Άρθρο 2 

(άρθρο 2 της οδηγίας 98/58/Ε.Κ.) 

Για τους σκοπούς του παρόντος Π.Δ/τος ισχύουν οι α¬ 
κόλουθοι ορισμοί: 

1. "Ζώον": Κάθε ζώο (συμπεριλαμβανομένων των ι¬ 
χθύων, των ερπετών και των αμφιβίων) που εκτρέφεται ή 
κατέχεται για την παραγωγή τροφίμων, ερίου, δέρματος, 
γούνας ή για άλλους σκοπούς γεωργικής εκμετάλλευ¬ 
σης. 

2. "Κύριος ή κάτοχος": το φυσικό ή νομικό πρόσωπο το 
οποίο είναι υπεύθυνο για ή επιφορτισμένο με τα ζώα σε 
μόνιμη ή προσωρινή βάση. 

3. "Αρμόδια αρχή" η Δ/νση Κτηνιατρικής Αντίληψης 
Φαρμάκων, Εφαρμογών και Προστασίας των ζώων 
(Κ.Α.Φ.Ε.) του Υπουργείου Γεωργίας και οι Δ/νσεις ή Τμή- 
ματα Κτηνιατρικής της Νομαρχιακής Αυτοδιοίκησης. 

Άρθρο 3 

(άρθρο 3 της οδηγίας 98/58/ΕΚ) 

Οι κύριοι ή κάτοχοι των ζώων υποχρεούνται να λαμβά¬ 
νουν άλατα ενδεδειγμένα μέτρα για να εξασφαλίσουν την 
καλή διαβίωση των ζώων καθώς και ότι τα ζώα δεν υφί- 
στανται κανένα περιττό πόνο, ταλαιπωρία ή βλάβη και 
σύμφωνα με τα οριζόμενα στο επόμενο άρθρο. 

Άρθρο 4 

(άρθρο 4της οδηγίας 98/58/Ε.Κ.) 

Οι συνθήκες εκτροφής ή κατοχής των ζώων (πληντων ι¬ 
χθύων, των ερπετών και των αμφιβίων) πρέπει να είναι 
σύμφορες με τις διατάξεις του παραρτήματος 1 του πα¬ 
ρόντος Διατάγματος λαμβανομένων υπόψη του είδους 
και του βαθμού αναπτύξεως, προσαρμογής και εξημερώ- 
σεως καθώς και των φυσιολογικών αναγκών τους και των 
αναγκών συμπεριφοράς τους σύμφωνα με την αποκτη- 
θείσα εμπειρία και τις επιστημονικές γνώσεις. 

Άρθρο 5 

(άρθρο 6 της οδηγίας 98/58/ΕΚ και άρθρα 1 και 2 
της απόφασης 2000/50/Ε.Κ. της Επιτροπής) 

1. Η αρμόδια Κτηνιατρική αρχή της Νομαρχιακής Αυτοδι¬ 
οίκησης πραγματοποιεί επιθεωρήσεις για να εξασφαλίζε¬ 
ται η τήρηση των διατάξεων και του παρατήματος I του άρ¬ 
θρου 7του παρόντος. Οι επιθεωρήσεις αυτές είναι δυνατόν 
να διεξάγονται επ’ ευκαιρία ελέγχων για άλλους σκοπούς. 

2. Κάθε δύο χρόνια και για πρώτη φορά στις 30 Απριλί¬ 
ου 2002 η αρμόδια Κεντρική Δ/νση Κτηνιατρικής Αντίλη¬ 
ψης Φαρμάκων, Εφαρμογών και Προστασίας ζώων του Υ¬ 
πουργείου Γεωργίας, υποβάλλει στην Επιτροπή έκθεση 
που περιέχει τα αποτελέσματα των επιθεωρήσεων που 


διενεργούνται από τις Κτηνιατρικές αρχές, την Νομαρ¬ 
χιακή Αυτοδιοίκηση στον τομέα της προστασίας των ζώ¬ 
ων στα εκτροφεία. 

3. Οι πληροφορίες που αναφέρονται στην υποβαλλόμε¬ 
νη προς την Επιτροπή έκθεση πρέπει να είναι σύμφωνες 
με τις πληροφορίες που καθορίζονται στο παράρτημα II 
του άρθρου 7 του παρόντος διατάγματος. 

Άρθρο 6 

(άρθρο 7 της οδηγίας 98/58/Ε.Κ.) 

1. Η αρμόδια Κεντρική Δ/νση Κτηνιατρικής Αντίληψης 
Φαρμάκων Εφαρμογών και Προστασίας των Ζώων του Υ¬ 
πουργείου Γ εωργίας οφείλει να συνεργάζεται με τους ε¬ 
μπειρογνώμονες κτηνίατρους της Επιτροπής προκειμέ- 
νου: 

- Να εξακριβώνουν τη συμμόρφωση προς τις διατάξεις 
του παρόντος Π.Δ/τος και 

- Να προβαίνουν σε επιτόπιους ελέγχους ώστε να βε¬ 
βαιώνονται ότι οι επιθεωρήσεις διεξάγονται σύμφωνα με 
το παρόν Π.Δ/γμα. 

2. Η αρμόδια κεντρική Δ/νση Κτηνιατρικής Αντίληψης 
Φαρμάκων Εφαρμογών και Προστασίας Ζώων του Υ¬ 
πουργείου Γεωργίας παρέχει στους εμπειρογνώμονες 
κτηνίατρους της Επιτροπής κάθε συνδρομή που απαιτεί¬ 
ται για την εκτέλεση των καθηκόντων τους. Τα αποτελέ¬ 
σματα των διεξαγόμενων ελέγχων συζητούνται με την αρ¬ 
μόδια κεντρική Δ/νση Κτηνιατρικής Αντίληψης Φαρμάκων 
Εφαρμογών και Προστασίας Ζώων του Υπουργείου Γε¬ 
ωργίας πριν συνταχθεί και κυκλοφορήσει η τελική έκθεση 
της Επιτροπής. 

3. Η αρμόδια κεντρική Δ/νση Κτηνιατρικής του Υπουρ¬ 
γείου Γεωργίας λαμβάνει τα απαραίτητα μέτρα για να λη- 
φθούν υπόψη τα αποτελέσματα των επιτόπιων ελέγχων 
της Επιτροπής. 

Άρθρο 7 
ΠΑΡΑΡΤΗΜΑΤΑ 

Τα παραρτήματα I και II που ακολουθούν αποτελούν α¬ 
ναπόσπαστο μέρος του παρόντος Π.Δ/τος και έχουν ως ε¬ 
ξής: 

ΠΑΡΑΡΤΗΜΑ I 
Προσωπικό 

1. Η φροντίδα των ζώων ανατίθεται σε επαρκή αριθμό 
προσώπων με κατάλληλες ικανότητες, γνώσεις και επαγ¬ 
γελματικά προσόντα. 

Επιθεώρηση 

2 Όλα τα ζώα που ζουν περιορισμένα σε συστήματα ε¬ 
κτροφής, όπου η καλή διαβίωση τους εξαρτάται από την 
συχνή ανθρώπινη προσοχή, επιθεωρούνται τουλάχιστον 
μία φορά την ημέρα. Τα ζώα που εκτρέφονται ή κατέχο- 
νται σε άλλα συστήματα, επιθεωρούνται κατά διαστήμα¬ 
τα επαρκή για την αποφυγή κάθε ταλαιπωρίας τους. 

3. Πρέπει να υπάρχει κατάλληλος φωτισμός (σταθερός 
ή φορητός) ώστε τα ζώα να είναι δυνατόν να επιθεωρού¬ 
νται διεξοδικά ανά πάσα στιγμή. 

4. Σε κάθε ζώο που φαίνεται ασθενές ή τραυματισμένο 
παρέχονται, χωρίς καθυστέρηση, οι κατάλληλες φροντί¬ 
δες και, όταν ένα ζώο δεν αντιδρά στις φροντίδες αυτές, 
λαμβάνεται το συντομότερο δυνατόν η γνώμη κτηνιά¬ 
τρου. Εάν χρειάζεται, τα ασθενή ή τραυματισμένα ζώα α- 

πομονώνονται σε κατάλληλους χώρους σταβλισμού με, 
κατά περίπτωση, στεγνή αναπαυτική στρωμνή. 

Μητρώα 

5.0 κύριος ή κάτοχοςτων ζώωντηρεί μητρώο στο οποίο 
αναφέρεται κάθε ιατρική αγωγή καθώς και ο αριθμός των 
θανάτων που διαπιστώνονται σε κάθε επιθεώρηση. 

Όταν απαιτείται η καταγραφή ισοδύναμων πληροφο¬ 
ριών για άλλους σκοπούς, οι πληροφορίες αυτές εξυπη¬ 
ρετούν και τους σκοπούς της παρούσας οδηγίας. 

6. Τα μητρώα αυτά διατηρούνται επί τρία τουλάχιστον 
έτη και τίθενται στη διάθεση της αρμόδιας αρχής κατά τη 
διάρκεια των επιθεωρήσεων ή όποτε ζητηθούν. 

Ελευθερία κίνησης 

7. Η ελευθερία κίνησης που χρειάζεται κάθε ζώο, ανά¬ 
λογα με το είδος του και σύμφωνα με την κτηθείσα πείρα 
και τις επιστημονικές γνώσεις, δεν πρέπει να παρεμποδί¬ 
ζεται έτσι ώστε να προκαλείται περιττή ταλαιπωρία ή 
τραυματισμός. 

Όταν ένα ζώο είναι συνεχώς ή συνήθως προσδεδεμένο, 
αλυσοδεμένο ή περιορισμένο, πρέπει να διαθέτει τον α- 
παιτούμενο χώρο γιατις φυσιολογικές του ανάγκες και α¬ 
νάγκες συμπεριφοράς του, σύμφωνα με την κτηθείσα πεί¬ 
ρα και τις επιστη μανικές γνώσεις. 

Κτίρια και χώροι σταβλισμού 

8. Τα υλικά που χρησιμοποιούνται για την κατασκευή 
των χώρων σταβλισμού, ιδίως δε των διαμερισμάτων και 
του εξοπλισμού με τον οποίο είναι δυνατό να έλθουν σε ε¬ 
παφή τα ζώα, δεν πρέπει να είναι επιβλαβή για τα ζώα και 
πρέπει να μπορούν να καθαρίζονται και να απολυ μαίνο¬ 
νται σχολαστικά. 

9. Οι χώροι σταβλισμού και τα σημεία πρόσδεσης των 
ζώων πρέπει να κατασκευάζονται και να συντηρούνται κα¬ 
τά τρόπον ώστε να μην υπάρχουν αιχμές ή προεξοχές που 
είναι δυνατόν να τραυματίσουν τα ζώα. 

10. Η κυκλοφορία του αέρα, το ποσοστό κονιορτού, η 
θερμοκρασία, η σχετική υγρασία του αέρα και οι συγκε¬ 
ντρώσεις αερίων, πρέπει να παραμένουν εντός ορίων που 
δεν βλάπτουν τα ζώα. 

11. Τα ζώα που εκτρέφονται εντός κτιρίων δεν πρέπει να 
παραμένουν ούτε σε συνεχές σκοτάδι, ούτε να εκτίθενται 
χωρίς κατάλληλη διακοπή σε τεχνητό φωτισμό. Όταν ο 
φυσικός φωτισμός είναι ανεπαρκής για τις φυσιολογικές 
και ηθολογικές τους ανάγκες, πρέπει να προβλέπεται κα¬ 
τάλληλος τεχνητός φωτισμός. 

Ζώα που δεν εκτρέφονται εντός κτιρίων 

12. Τα ζώα που δεν εκτρέφονται εντός κτιρίων πρέπει, 
στο βαθμό που αυτό είναι αναγκαίο και δυνατό, να προ¬ 
στατεύονται από τις δυσμενείς καιρικές συνθήκες, τους 
θηρευτές και τους κινδύνους για την υγεία τους. 

Αυτόματος ή μηχανικός εξοπλισμός 

13. Κάθε αυτόματος ή μηχανικός εξοπλισμός που είναι 
αναγκαίος για την υγεία και την καλή διαβίωση των ζώων 
πρέπει να επιθεωρείται τουλάχιστον μία φορά την ημέρα. 
Όταν διαπιστώνονται βλάβες πρέπει να επανορθώνονται 
αμέσως ή, όταν αυτό δεν είναι δυνατόν, να λαμβάνονται 
κατάλληλα μέτρα για να προστατεύεται η υγεία και η κα¬ 
λή διαβίωση των ζώων. 

Όταν η υγεία και η καλή διαβίωση των ζώων εξαρτώνται α¬ 


πό σύστημα τεχνητού εξαερισμού, θα πρέπει να προβλέπε- 
ται κατάλληλο εφεδρικό σύστημα επαρκούς ανανέωσης του 
αέρα για την διασφάλιση της υγείας και της καλής διαβίω¬ 
σης των ζώων σε περίπτωση βλάβηςτου συστήματος και σύ¬ 
στημα συναγερμού το οποίο να προειδοποιεί για τη βλάβη. 
Το σύστημα συναγερμού πρέπει να ελέγχεται τακτικά. 

Σίτιση, πότισμα και χορήγηση άλλων ουσιών 

14. Στα ζώα πρέπει να παρέχεται υγιεινή τροφή, κατάλ¬ 
ληλη για την ηλικία και το είδος τους, και σε επαρκείς πο¬ 
σότητες, ώστε να διατηρείται η καλή υγεία τους και να κα¬ 
λύπτονται οι θρεπτικές τους ανάγκες. Σε κανένα ζώο δεν 
πρέπει να χορηγούνται τροφές ή υγρά κατά τρόπο που 
μπορεί να προκαλέσει περιττή ταλαιπωρία ή βλάβη, ούτε 
η τροφή ή τα υγρά αυτά να περιέχουν ουσίες οι οποίες 
μπορούν να προκαλέσουν περιττή ταλαιπωρία ή βλάβη. 

15. Όλα τα ζώα πρέπει να έχουν πρόσβαση σε τροφή 
κατά διαστήματα ανάλογα με τις ανάγκες της φυσιολο¬ 
γίας τους. 

16. Όλα τα ζώα πρέπει να έχουν πρόσβαση σε νερό κα¬ 
τάλληλης ποσότητας και ποιότητας ή να μπορούν να ικα¬ 
νοποιούν τις ανάγκες τους σε υγρά με άλλους τρόπους. 

17. Οι εγκαταστάσεις σίτισης και ποτίσματος πρέπει να 
σχεδιάζονται, να κατασκευάζονται και να τοποθετούνται 
κατά τρόπον ώστε να περιορίζονται οι κίνδυνοι μόλυνσης 
της τροφής και του νερού, καθώς και τα αρνητικά αποτε¬ 
λέσματα που θα μπορούσαν να προκύψουν από τον αντα¬ 
γωνισμό μεταξύ των ζώων. 

18. Καμία άλλη ουσία, εκτός από τις ουσίες που χορη¬ 
γούνται για θεραπευτικούς ή προφυλακτικούς σκοπούς ή 
στο πλαίσιο ζωοτεχνικής αγωγής, όπως ορίζεται στο άρ¬ 
θρο 2 παράγραφος 2 στοιχείο γ) του Π.Δ. 259/98 (Α’ 191) 
"Περί απαγορεύσεως της χρησιμοποιήσεως ορισμένων 
ουσιών με ορμονική ή θυρεοστατική δράση και των β’ α¬ 
νταγωνιστικών ουσιών στη ζωική παραγωγή για κερδο¬ 
σκοπικούς λόγους, περί λήψεως μέτρων ελέγχου για ορι¬ 
σμένες ουσίες καιτα κατάλοιπα τους, σε συμμόρφωση με 
τις οδηγίες 96/22 και 96/23", δεν χορηγείται στα ζώα, ε¬ 
κτός εάν έχει αποδειχθεί, βάσει επιστημονικών μελετών 
σχετικών με την καλή διαβίωση των ζώων ή βάσει της πεί¬ 
ρας που έχει αποκτηθεί, ότι η ουσία δεν είναι επιβλαβής 
για την υγεία ή την καλή διαβίωση των ζώων. 

Ακρωτηριασμοί 

19. Έως ότου θεσπισθούν ειδικές διατάξεις για τους α¬ 
κρωτηριασμούς και με την επιφύλαξη του Π.Δ. 139/95 (Α’ 
89) "θέσπιση στοιχειωδών κανόνων για την προστασία 
των χοίρων στις εκτροφές" εφαρμόζεται η σχετική εσω¬ 
τερική νομοθεσία. 

Μέθοδοι εκτροφής 

20. Δεν πρέπει να εφαρμόζονται φυσικές ή τεχνητές μέ¬ 
θοδοι εκτροφής οι οποίες προκαλούν ή ενδέχεται να προ¬ 
καλέσουν ταλαιπωρία ή βλάβη σε οποιοδήποτε ζώο. 

Η παρούσα διάταξη δεν αποκλείει τη χρήση ορισμένων 
μεθόδων που ενδέχεται να προκαλέσουν ελάχιστη ή στιγ¬ 
μιαία ταλαιπωρία ή τραυματισμό, ή να απαιτήσουν παρέμ¬ 
βαση η οποία δεν είναι πιθανό να προκαλέσει διαρκή βλά¬ 
βη, εφόσον επιτρέπεται από την εσωτερική νομοθεσία. 

21. Κανένα ζώο δεν πρέπει να περιορίζεται σε εκτρο¬ 
φείο εάν δεν είναι δυνατόν να αναμένεται ευλόγως, βάσει 
του γονότυπου ή φαινοτύπου του, ότι αυτό δεν έχει αρνη¬ 
τικές επιπτώσεις στην υγεία ή την καλή διαβίωση του. 

ΠΑΡΑΡΤΗΜΑ II 

1. ΕΙΔΗ Η' ΚΑΤΗΓΟΡΙΕΣ ΖΩΩΝ 

• Μοσχάρια 

• Χοίροι 

• Ωοτόκες όρνιθες 

2. ΠΙΝΑΚΑΣ ΠΛΗΡΟΦΟΡΙΩΝ ΠΟΥ ΑΠΑΙΤΟΥΝΤΑΙ ΓΙΑ ΚΑΘΕ ΕΙΔΟΣ ΚΑΙ ΚΑΤΗΓΟΡΙΑ 
ΖΩΩΝ ΒΑΣΕΙ ΤΟΥ ΠΑΡΑΡΤΗΜΑΤΟΣ I 

Απαιτούμενες πληροφορίες για κάθε είδος και κατηγορία ζώων 


ΚΡΑΤΟΣ : Ετος : 

Είδος και κατηγορία ζώων : 

—1 Μοσχάρια, I—1 Χοίροι, 1—1 Ωοτόκες όρνιθες 

Αριθμός εκμεταλλεύσεων : 

Αριθμός επιθεωρήσεων / 
μέσος όρος :. 

Είδος και αριθμός παραβάσεων 

Αριθμός δικαστικών 
ενεργειών που 
επακολούθησαν 

Απαίτηση 

Ορισμός 

(ως παρόν Π.Δ/γμα) 

Συνολικός 

αριθμός 

Συμβουλές 

Άλλες 

κυρώσεις 

Προσωπικό 

Τα ζώα τα φροντίζει προσωπικό σε επαρκή αριθμό 
που κατέχει τις κατάλληλες γνώσεις. 




Επιθεώρηση 

Πραγματοποιείται επιθεώρηση των ζώων 
τουλάχιστον μία φορά ημερησίως. 

Πρέπει να υπάρχει κατάλληλος φωτισμός ώστε να 
είναι δυνατόν να επιθεωρούνται διεξοδικά τα ζώα 
ανά πάσα στιγμή. 

Σε κάθε ζώο που φαίνεται άρρωστο ή 
τραυματισμένο πρέπει να παρέχονται αμέσως οι 
κατάλληλες φροντίδες. 

Αν είναι αναγκαίο, τα άρρωστα ή τραυματισμένα 
ζώα απομονώνονται σε κατάλληλο χώρο. 




Τήρηση 

μητρώων 

0 ιδιοκτήτης ή ο κάτοχος των ζώων τηρεί μητρώο 
στο οποίο καταχωρείται κάθε χορηγηθείσα ιατρική 
αγωγή και ο αριθμός θανάτων που διαπιστώθηκε 
σε κάθε επιθεώρηση,κατά τη διάρκεια τουλάχιστον 
τριετούς περιόδου. 





Ελευθερία 


Η ελευθερία κινήσεων του ζώου δεν πρέπει να 
παρεμποδίζεται ώστε να προκαλούνται άσκοπες 
ταλαιπωρίες ή τραυματισμοί. 

Απαίτηση 

Ορισμός 

(ως παρόν Π. Δ/γμα) 

Συνολικός 

αριθμός 

Συμβουλές 

Αλλες 

κυρώσεις 

Κτίρια 

Τα υλικά και ο εξοπλισμός με τα οποία μπορούν 
να έρθουν σε επαφή τα ζώα δεν πρέπει να είναι 
επιβλαβή γι' αυτά. 

Δεν πρέπει να υπάρχουν αιχμές ή προεξοχές. 

Η κυκλοφορία του αέρα, τα επίπεδα της σκόνης, η 
θερμοκρασία, η υγρασία του αέρα και οι 
συγκεντρώσεις αερίων πρέπει να τηρούνται μέσα 
σε όρια τα οποία δεν είναι επιβλαβή για τα ζώα. 

Τα ζώα που εκτρέφονται μέσα σε κτίρια δεν 
πρέπει να βρίσκονται συνεχώς στο σκοτάδι ούτε 
να εκτίθενται χωρίς διακοπή σε συνεχή φωτισμό. 




Εξοπλισιαχ 

Όταν η υγεία και οι συνθήκες διαβίωσης των 
ζώων εξαρτώνται από τεχνητό σύστημα αερισμού, 
πρέπει να προβλέπεται εφεδρικό σύστημα 
επαρκούς ανανέωσης, ώστε να διαφυλάσσονται η 
υγεία και οι καλές συνθήκες διαβίωσης των ζώων 
σε περίπτωση βλάβης του συστήματος και πρέπει 
να προβλέπεται σύστημα συναγερμού που να 
προειδοποιεί για την βλάβη. 




Ζωοτροφέε και 
άλλες ουσίες 

Δεν πρέπει να χορηγείται στα ζώα καμία άλλη 
ουσία εκτός από αυτές που χορηγούνται για 
θεραπευτικούς σκοπούς ή για προφύλαξη ή για 
ζωοτεχνική αγωγή, όπως καθορίζεται στο άρθρο 2 
παράγραφος 2 στοιχείο γ) του Π.Δ. 259/98 
(Α',191)* εκτός αν έχει αποδειχθεί από 

επιστημονικές μελέτες για τις συνθήκες 
διαβίωσης των ζώων ή έχει διαπιστωθεί από την 
πείρα ότι το αποτέλεσμα αυτής της ουσίας δεν 
αποβαίνει εις βάρος της υγείας ή των συνθηκών 
διαβίωσης του ζώου. 




Ακρωτηριασμοί 

Αναφορά στην εθνική νομοθεσία. 




Μέθοδοι 

εκτοοιοής 

Δεν πρέπει να εφαρμόζονται φυσικές ή τεχνητές 
μέθοδοι εκτροφής που προκαλούν ή μπορεί να 
προκαλέσουν ταλαιπωρία ή να πληγώσουν 
οποιοδήποτε από τα σχετικά ζώα. 

Η διάταξη αυτή δεν αποκλείει την προσφυγή σε 
ορισμένες μεθόδους ικανές να προκαλέσουν 
ελάχιστη ή στιγμιαία ταλαιπωρία ή τραυματισμό, 
ή οι οποίες μπορούν να απαιτούν επεμβάσεις που 
δεν προκαλούν μακροχρόνιες κακώσεις, όταν 
αυτές επιτρέπονται από εθνικές διατάξεις. 





* Περί απαγορεύσεως της χρησιμοποιήσεως ορισμένων ουσιών με ορμονική ή θυρεοστατική δράση και 
των β' ανταγωνιστικών ουσιών στη ζωική παραγωγή για κερδοσκοπικούς λόγους, περί λήψεως μέτρων 
ελέγχου για ορισμένες ουσίες και τα κατάλοιπά τους σε συμμόρφωση με την οδηγία 96/22 και 96/23. 

Άρθρο 8 

Κυρώσεις 

Οι παραβάτες του παρόντος Π. Δ/τος τιμωρούνται με 
τιςποινικές κυρώσειςτωνδιατάξεωντου άρθρου 8παρ. 1 
και 3του Ν. 1197/1981 (Α’240). 

Άρθρο 9 

(Άρθρο 10 της Οδηγίας 98/58/Ε.Κ. και άρθρο 3 της από¬ 
φασης 2000/50/Ε.Κ. της Επιτροπής) 

Έναρξη ισχύος 

Η ισχύς του παρόντος Διατάγματος αρχίζει απάτης 1ης 
Ιανουάριου 2000, με εξαίρεση το άρθρο 8 αυτού που αρ¬ 
χίζει να ισχύει από τη δημοσίευση του στην Εφημερίδα 
της Κυβερνήσεως. 

Στον Υφυπουργό Γεωργίας αναθέτουμε τη δημοσίευ¬ 
ση και εκτέλεση του παρόντος προεδρικού διατάγμα¬ 
τος. 

Αθήνα, 18 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Φ. ΧΑΤΖΗΜΙΧΑΛΗΣ 

-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 375 
Διορισμός ή πρόσληψη πολιτών της Ευρωπαϊκής Ένω¬ 
σης στο Υπουργείο Τύπου και Μέσων Μαζικής Ενημέ¬ 
ρωσης. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α) Του άρθρου 1 παρ. 2 του Ν. 2431/1996 (ΦΕΚ 175/Λ) 
"Διορισμός η πρόσληψη πολιτών της Ευρωπαϊκής Ένω¬ 
σης στη Δημόσια Διοίκηση". 

β) Του Π.Δ. 258/1993 (ΦΕΚ 112/Α) "Οργανισμός της Γε¬ 
νικής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης" όπως τροποποιήθηκε 
με το Π.Δ. 171/1994 (ΦΕΚ 108/Α) "Τροποποίηση Οργανι¬ 
σμού της Γενικής Γραμματείας Τύπου και Πληροφοριών 
του Υπουργείου Προεδρίας της Κυβέρνησης". 

γ) Του Π.Δ. 181/1994 (ΦΕΚ 116/Α) "Συγκρότηση της Γε¬ 
νικής Γραμματείας Τύπου και Πληροφοριών σε Υπουρ¬ 
γείο Τύπου και Μέσων Μαζικής Ενημέρωσης και καθορι¬ 
σμός των αρμοδιοτήτων του". 

δ) Του Π.Δ. 137/1996 (ΦΕΚ 107/Α) "Σύσταση Γενικής 
Γραμματείας Ενημέρωσης στο Υπουργείο Τύπου και Μέ¬ 
σων Μαζικής Ενημέρωσης και καθορισμός των αρμοδιο- 
τήτωντης", όπωςτροποποιήθηκε μετο Π.Δ. 82/1998 (ΦΕΚ 
74/Α) Τροποποίηση του Π.Δ. 137/1996 "Σύσταση Γενικής 
Γ ραμματείας Ενημέρωσης στο Υπουργείο Τύπου και Μέ¬ 
σων Μαζικής Ενημέρωσης και καθορισμός των αρμοδιο¬ 
τήτων της". 

ε) Του Π.Δ. 163/1997 (ΦΕΚ 144/Α) για την "οργάνωση, 
διάρθρωση καιλειτουργίατηςΔιεύθυνσης ΠολιτικήςΣχε- 


δίασης Έκτακτης Ανάγκης (ΠΣΓΑ) του Υπουργείου Τύ¬ 
που και Μ.Μ.Ε., την στελέχωση της και τα ειδικά προσό¬ 
ντα του προσωπικού της". 

στ) Του άρθρου 29Ατου Ν. 1558/1985, όπως προσετέ- 
θη μετο άρθρο 27του Ν. 2081/1992 και αντικαταστάθηκε 
μετο άρθρο 1 παράγραφος 2ατου Ν. 2469/1997. 

2. Την υπ’ αριθμ. ΔΙΔΚ/Φ1/2/11187/12.5.2000 (ΦΕΚ 
630Β) Κοινή Απόφαση του Πρωθυπουργού και της Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης για την "Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης". 

3. Το γεγονός ότι από τις προτεινόμενες διατάξεις δεν 
προκαλείται δαπάνη σε βάρος του Κρατικού Προϋπολο¬ 
γισμού. 

4. Την υπ’ αριθμ. 504/2001 Γνωμοδότηση του Συμβουλί¬ 
ου της Επικράτειας μετά από πρόταση των Υπουργών Τύ- 
που και Μέσων Μαζικής Ενημέρωσης και Εθνικής Οικο¬ 
νομίας και του Υφυπουργού Εσωτερικών, Δημόσιας Διοί¬ 
κησης και Αποκέντρωσης, αποφασίζουμε: 

Άρθρο μόνο 

1. Επιτρέπεται ο διορισμός ή η πρόσληψη πολιτών των 
άλλων Κρατών-Μελών της Ευρωπαϊκής Ένωσης, σε ό¬ 
λους τους Κλάδους και σε όλες τις ειδικότητες του Υ¬ 
πουργείου Τύπου και Μέσων Μαζικής Ενημέρωσης ως α¬ 
κολούθως: 

Κλάδου μόνιμου προσωπικού: 

ΠΕΙ Διοικητικός 

ΠΕ2 Τύπου 

ΠΕ3 Πληροφορικής 

ΠΕ4 Μεταφραστών-Διερμηνέων 

ΤΕ2 Ειδικών Κινηματογραφίας - Τηλεόρασης 

ΤΕ3 Βιβλιοθηκονόμων 

ΔΕΙ Διοικητικός 

ΔΕ2 Δακτυλογράφων-Στενοδακτυλογράφων 
ΔΕ5 Μεταφραστών - Διερμηνέων 
ΔΕ6 Τεχνικών Κινηματογράφου 
ΔΕ7 Χειριστών Τηλετύπου 

ΔΕ8 Ληπτών Ραδιοφωνικών και Τηλεοπτικών Εκπομπών 
ΔΕ11 Ειδικών επί της Σχεδιάσεως και Εκτυπώσεως Ε¬ 
ντύπων 

ΔΕ 12 Φωτογράφων - Μικροφωτογράφων - Φωτοτεχνι- 
κών 

ΔΕ 13 Δημοσιογράφων 

ΔΕ 15 Τεχνικός 

α) Ειδ. Τεχνικών 

β) Ειδ. Οδηγών Αυτοκινήτων 

ΥΕ1 Επιμελητών 

ΥΕ2 Φυλάκων - Νυκτοφυλάκων 

ΥΕ3 Βοηθών Διοικητικού 

ΥΕ6 Προσωπικού Καθαριότητας 

Ειδικότητες Προσωπικού με σύμβαση εργασίας Ιδιωτι¬ 
κού Δίκαιου: 

- Δημοσιογράφοι 

- Ειδικοί Επιστήμονες 




3508 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Οι πολίτες των άλλων Κρατών - Μελών της Ευρω¬ 
παϊκής Ένωσης που διορίζονται στις ανωτέρω θέσεις, 
σύμφωνα με τις διατάσεις του παρόντος Π.Δ., δεν επι¬ 
τρέπεται να τοποθετούνται σε θέσεις Προϊσταμένων 
Γενικής Διεύθυνσης, Διευθύνσεων, Τμημάτων και Αυτο¬ 
τελών Γραφείων, καθώς και σε οποιαδήποτε θέση της 
Διεύθυνσης Πολιτικής Σχεδίασης Έκτακτης Ανάγκης 
του Υπουργείου Τύπου και Μέσων Μαζικής Ενημέρω- 
σης. 

3. Η ισχύςτου παρόντος διατάγματος αρχίζει απάτη δη¬ 
μοσίευση του στην Εφημερίδα της Κυβερνήσεως. 

Στον Υπουργό Τύπου και Μέσων Μαζικής Ενημέρωσης 


αναθέτουμε την δημοσίευση και εκτέλεση του παρόντος 
διατάγματος. 

Αθήνα, 19 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΛΕΩΝΙΔΑΣΤΖΑΝΗΣ Γ. ΠΑΠΑΝΤΩΝΙΟΥ 

ΤΎΠΟΥ ΚΑΙ ΜΕΣΩΝ ΜΑΖΙΚΗΣ 
ΕΝΗΜΕΡΩΣΗΣ 

ΔΗΜΗΤΡΙΟΣ ΡΕΓΙΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.θΐ.0Γ 
β-ιτίΗίΙ: ννθΟηΐΗδΙθΓ @ θί.ςτ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

θυΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























